Torgeir Silseth

Torgeir Silseth (født 23. september 1963) er en norsk forretningsmann og hotelleder fra Batnfjordsøra i Møre og Romsdal. Silseth tok fagbrev som kokk ved Quality Hotel Grand i Kristiansund, og er videre utdannet fra Norsk Hotellhøgskole, som i dag er en del av Universitetet i Stavanger. Silseth overtok jobben som administrerende direktør i Choice Hotels Scandinavia etter Petter Stordalen 7. februar 2006.

Silseth ble i 2007 kåret til årets toppleder i reiselivsbransjen på Grand Travel Awards. I 2012 ble han kåret til årets CEO i Europa av bransjeorganisasjonen HSMAI. Han fikk i 2023 hedersprisen på Grand Travel Awards sammen med Morten Thorvaldsen.

Silseth er gift med Linda Bernander Silseth. De har to barn sammen.

 Karriere 
 Administrerende direktør ved Quality Hotel Hafjell fra 1991 til 1996.
 Driftsdirektør Choice Hotels Scandinavia fra 1996 til 1999.
 Visekonsernsjef Choice Hotels Scandinavia fra 1999 til 2006.
 Administrerende direktør Strawberry (tidl. Nordic Choice Hotels) fra 2006- 
 Styreleder, Nordic Leisure Travel Group, operatørselskapet bak reiseselskapet Ving, fra 2019- 

 Referanser 

Kategori:Norske konsernsjefer
Kategori:Nordic Choice Hotels
Kategori:Fødsler i 1963